Poskantoor sal hope e-tolrekeninge kan hanteerArgieffoto Die Suid-Afrikaanse Poskantoor het sy vertroue uitgespreek dat hy met gemak volumes e-tolrekeninge sal kan hanteer, het Beeld Donderdag berig. “Selfs as een miljoen motoriste elke dag besluit om die snelweë sonder e-tolskyfies te gebruik, en ons een miljoen e-tolrekeninge per dag ontvang, sal ons stelsels dit kan hanteer,” het Newyear Ntuli, groephoof van e-besigheid by die poskantoor, gesê. Hy het gesê die poskantoor hanteer reeds ’n gemiddeld van 450 000 verkeersverwante posstukke per maand. Dipou Peters, die minister van vervoer, het verlede week aangekondig dat die e-tolstelsel op 3 Desember in werking gestel gaan word. Motoriste sonder ŉ e-tolrekening, of ŉ dagpas, het ŉ sewe-dag grasieperiode om hul tolgeld te betaal as hulle deur ŉ tolhek ry. ŉ Rekening sal deur die poskantoor gestuur word as die motoris nie binne dié sewe dae betaal nie. – SAPA